
EXPUNERE DE MOTIVE  PRIVIND OPORTUNITATEA 
PROIECTULUI DE HOTĂRÂRE
Sectiunea 1 
Titlul proiectului de hotărâre
Proiect de hotărâre privind declanşarea procedurii de selecţie a membrilor Consiliului de Administraţie la S.C. Societatea de Transport Public Timişoara S.A.


Sectiunea a 2 - a 
Motivul emiterii proiectului de hotărâre

Prin Hotărârea Consiliului Local al Municipiului Timişoara nr. 222/27.06.2017 s-a constatat încetarea contractelor de mandat ale administratorilor Regiei Autonome de Transport Timişoara şi s-a aprobat declanşarea procedurii de selecţie pentru un nou consiliu. 
Prin H.C.L. nr. 211/30.05.2017 a fost aprobată Scrisoarea de Aşteptări pentru Regia Autonomă de Transport Timişoara, document de lucru care conţine performanţele aşteptate de la organele de administrare şi conducere, precum şi politica acţionariatului privind administrarea şi conducerea întreprinderii publice. 
Consiliul Local al Municipiului Timişoara a aprobat reorganizarea, prin transformare, a Regiei Autonome de Transport Timişoara în societate comercială pe acţiuni, cu acţionar unic, Municipiul Timişoara prin Consiliul Local al Municipiului Timişoara, având denumirea S.C. SOCIETATEA DE TRANSPORT PUBLIC TIMISOARA S.A. (abreviat STPT) – H.C.L. nr. 271/28.07.2017.
 	În concluzie, considerăm că este oportună iniţierea unui proiect de hotărâre privind declanşarea procedurii de selecţie a membrilor Consiliului de Administraţie la S.C. Societatea de Transport Public Timişoara S.A.

